Wanpela long ol olpela Praim Minista blong Fiji na namba wan ku lida, Mjor General Sitiveni Rabuka ibin tokaut olsem em nau bai pinis long wok politik.
Maija General Rabuka ibin go pas long namba wan ku blong kantri long 1987.
Long 1992 pipol ibin voutim em tru olsem Praim Minista.
Na em ibin bungim arrest tu na bihain oli larim em igo fri long rong blong girapim tingting long statim trabel long 2006.
General Rabuka ibin tokim Pacific Beat program blong Radio Australia, olsem inogat strongpela sapot ikam long ol pipol na tu senis long ol pasin blong lida-sip long Fiji long dispela taim i sampela long ol samting i mekim em long lusim politik.
"The whole national picture is now different - my original supporters have turned away from me ... So maybe we're into a new era of politics in Fiji which does not need my services, so it's pragmatic for me just to step down and let those who are in harmony with current trend should go on."
Na long stat blong mun Januari ibin gat nius olsem interim gavaman blong Fiji em Komodor Frank Bainimarama igo pas long en ibin kamapim nupela eligibiliti rul blong ol politikel pati olsem oli ken stap insait long general ileksen blong Fiji em oli bin makim long kamap long 2014.
Namel long ol tingting em long wanem pati ilaik resis long ileksen imas gat samting olsem 5,000 memba na ol pati istap nau ibin gat 28 de long mekim dispela.
Major General Rabuka itok taim ol dispela tingting bai inonap kamapim wari long pati blong em, Soqosoqo Vakavulewa ni Taikei, em bai painim hat long sampela ol nupela rul. em interim gavaman ibin putim kamap.
The main reason for our SVT not being able to continue is that we have an indigenous Fijian name," he said.
tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn eng_Latn